Dar es Salamas

Dar es Salamas (Dar es Salaam; arabiškai „taikos namas“) – didžiausias Tanzanijos miestas (2,70 mln. gyv., 2005 m.), ekonominis centras, buvusi Tanzanijos sostinė. Įsikūręs Indijos vandenyno išraižytame krante; tai pagrindinis Tanzanijos uostas, per kurį eksportuojama kava, medvilnė, sizalis. Išvystyta maisto, tekstilės, naftos pramonė. Nutiestas naftotiekis į Zambiją. Veikia universitetas, botanikos sodas, tarptautinis oro uostas, istorijos ir etnografijos muziejus.

 Istorija 

1862 m. Dar es Salamą įkūrė Zanzibaro sultonas. 1885 m. vokiečių Rytų Afrikos bendrovė miestą atėmė iš Zanzibaro sultono ir miestas 1891–1919 m. buvo Vokietijos Rytų Afrikos kolonijos gubernatoriaus sostinė. 1916 m. Dar es Salamą užėmė anglai ir 1919–1961 m. jis buvo Jungtinės Karalystės Tanganikos mandato administracinis centras, 1961–1964 m. nepriklausomos Tanganikos, o 1964–1993 m. – oficiali Tanzanijos sostinė.

 Sportas 
 Young Africans SC – futbolo klubas;
 Azam FC – futbolo klubas;
 KMC FC – futbolo klubas;Globalsportsarchive
 Ruvu Shooting FC – futbolo klubas;Globalsportsarchive
 Nacionalinis stadionas arba „Uhuru“ stadionas (), talpinantis 23 tūkst. žiūrovų.Apie Uhuru Stadium
 Čamazio (arba Azamo) stadionas, talpinantis 10 tūkst. žiūrovų.

 Galerija 

 Išnašos 

Kategorija:Tanzanijos miestai
Kategorija:Milijoniniai miestai